'તુંબડાની તકલીફ?' વિજુભાએ હસીને વટથી જવાબ આપ્યો. 'હકીકતમાં તો મારામારી બીજા બે લોકો વચ્ચે થઇ હતી. એક મારો ભાઇબંધ હતો એટલે હું ત્યાં હાજર હતો. એમાં મારું નામ અંદર ઘુસાડીને સામેવાળાએ વેર વાળ્યું. આમેય મારી મથરાવટી મેલી એટલે જૂનો બધો રેકર્ડ જોઇને (ગાળ) જજે તડીપારનો ઓર્ડર ફટકારી દીધો. જિલ્લાની બાઉન્ડ્રીમાં કામ હોય તો આંટો મારું. આજ સુધી તો કોઇએ પડકારવાની હિંમત નથી કરી.' વિભાકર સામે જોઇને એણે પૂછ્યું. 'અમદાવાદની બધી પોલીસ મારો ફોટો ખિસ્સામાં લઇને થોડી ફરતી હોય?'